Liturgi til forbønsgudstjeneste

*Mulighed for den enkelte at tænde lys ved lysgloben.*

Klokkeringning

Præludium

Velkomst og indledning

**Fælles skriftemål og absolution:**

**(P=** *Præst;* **M=***Menigheden)*

**P**: I Faderens og Sønnens og Helligåndens navn.

**M:** **Amen**.

**P:** Almægtige Gud, for hvem alle hjerter er åbne, alle ønsker kendte, og for hvem ingen hemmeligheder er skjulte: Rens vore hjerter ved din Helligånds virke, så vi helhjertede må elske dig og værdigt lovprise dit hellige navn, ved Jesus Kristus Vor Herre.

**M:** **Amen**.

**P:** Hvis vi siger, at vi ikke har synd, fører vi os selv på vildspor, og sandheden er ikke i os. Men hvis vi bekender vore synder, vil Gud, som er trofast og retfærdig, tilgive os vore synder og rense os for al uretfærdighed.

***Stilhed for refleksion*** *(P annoncerer)*

**P: Barmhjertige Gud,**

**P og M:** **Vi bekender at vi er fanget i syndens vold, og at vi ikke kan befri os selv. Vi har syndet imod dig i tanke, ord og handling, ved det vi har gjort og ved det vi har undladt at gøre. Vi har ikke elsket dig med hele vort hjerte; vi har ikke elsket vor næste som os selv. For din Søns, Jesu Kristi, skyld, forbarm dig over os. Tilgiv os, forny os, og led os, så vi må glædes ved din vilje og følge dig, til ære for dit hellige navn. Amen.**

**P:** På Jesu Kristi befaling, og for hans lidelses og døds skyld, kan jeg tilsige jer alle jeres synders nådige forladelse i Faderens og Sønnens og Helligåndens navn! Han som har begyndt sin gode gerning i jer, vil fuldføre den indtil Jesu Kristi dag.

Fred være med jer!

Salme: DDS 435 ”Aleneste Gud i Himmerig”

Hilsen: **P:** Herren være med jer!

**M: Og Herren være med dig!**

Bøn: ”Du Gud for alle tider og slægter! Vi takker dig for det håb, du har lagt i vore hjerter, at også vi engang må se den dag, hvor alt det, der nu forfærder og piner og nager, er forsvundet, fordi din Søn Jesus Kristus har gjort alting nyt!

Vi beder dig: Fyld os med din hellige Ånd, så din sandhed og kærlighed lyser i os, og vi er salige, fordi vi hører til i dit rige.

For du er lyset for evigt, og dig skal alle folkeslag og tungemål lovprise for din frelse fra evighed til evighed.”

(Lisner, Alle Helgens Dag B, lettere revideret.)

Epistellæsning: I Kor 12, 12-14, 19-27

Trosbekendelsen (synges)

Salme DDS 289 ”Nu bede vi den Helligånd”

Evangelielæsning: Mt 5,9-16

Prædiken

Meddelelser

Salme DDS 367 ”Vi rækker vore hænder frem”

Forbøn (*fra alteret)*

*Udgangspunkt i Det store Litani. Specifikke forbønner vedr. forfulgte føjes til.*

Menighedens svar mellem og efter enkeltbønnerne:

”Kyrie eleison” Tillæg til Den Danske Salmebog(´94) # 939

Stille bøn

Den apostolske Velsignelse

Salme DDS 356 ”Almagts Gud, velsignet vær!”

Nadver:

Nadverbøn (Ritualbogen s. 51)

Fadervor

Indstiftelsesordene

Uddeling

Bortsendlesesord

Hilsen: P: Herren være med jer”

**M: Og Herren være med dig!**

Bøn (Lisner Alle Helgen C, s.143 )

Velsignelsen

Salme DDS 266 ”Mægtigste Kriste” (*Menigheden rejser sig.)*

Afskedshilsen**: ”**Gå i fred. Tjen Herren med glæde!”

Postludium

Forbønsemner samles via mails og **facebook.com/forboen** så vel som via skriftlig henvendelser.